Diari Oficial de la Generalitat Valenciana


Sumari del DOGV 2923, del 05-02-1997 (1997/822374)

ORDRE de 7 de novembre de 1996, de la Conselleria de Cultura, Educació i Ciència, per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 96/97, als centres docents privats que s'especifiquen en l'annex.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2923

Data del DOGV
:   05-02-1997

Secció del DOGV
:   ALTRES DISPOSICIONS

Número del document
:   1997/822374


Data del document
:   07-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 7 de novembre de 1996, de la Conselleria de Cultura, Educació i Ciència, per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 96/97, als centres docents privats que s'especifiquen en l'annex.  
Els expedients han estat incoats pels representants del la titularitat dels centres docents privats que s'especifiquen en l'annex, en la qual sol·liciten l'autorització provisional per a impartir el primer cicle de l'Educació Secundària Obligatòria.  
Cada un dels expedients inclou un informe favorable de la Inspecció Educativa, ja que los centres reuneixen els requisits exigits per la Disposició Transitòria setena del Reial Decret 1.004/1991, sobre requisits mínims dels centres d'ensenyaments de règim general no universitaris.  
La Disposició Transitòria segona de la LOGSE preveu la possibilitat d'aquest tipus d'autorització provisional amb caràcter excepcional i per necessitats d'escolarització, situació que es compleix en tots els centres.  
Vista la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,   
ORDENE  
Primer  
Autoritzar provisionalment a cada un dels centres privats que s'allisten en l'annex per a impartir el primer cicle de l'Educació Secundària Obligatòria i en les condicions que s'hi especifiquen.  
Segon  
Aquestes autoritzacions afecten exclusivament al curs escolar 1996/97, sense prejudici de la possibilitat de pròrroga en cursos successius, sempre que s'hi continuen donant les necessitats d'escolarització que la justifiquen i amb el límit temporal que estableix la normativa vigent d'aplicació.  
Tercer  
El funcionament d'aquestes unitats de primer cicle d'Educació Secundària Obligatòria es faran en els espais que els centres tenen autoritzats com a d'Educació Primària/EGB i, en conseqüència, la suma total d'unitats d'Educació Secundària Obligatòria i Primària/EGB no podrà excedir del nombre autoritzat per a aquest darrer nivell.  
Disposició Addicional  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera d'Educació i Ciència, tal com es disposa en l'article 110.3 de la Llei 30/1992.  
València, 7 de novembre de 1996  
La consellera de Cultura, Educació i Ciència,  
MARCELA MIRÓ PÉREZ  
ANNEX   
Centre: Col·legi Santa Maria del Puig  
Titular: Enseñanzas 2000 Soc. Coop. Val. Limitada  
Domicili: avinguda de la Mare de Déu del Puig, 15  
Localitat: Puig  
Província: València  
Codi: 94605184  
Ensenyaments que s'autoritzen provisionalment: primer cicle d'Educació Secundària Obligatòria amb 1 unitat de primer curs y com a màxim 30 llocs escolars.  
Centre: Col·legi Cooperativa Santa Marta  
Titular: Colegio Santa Marta, S.C.V.  
Domicili: avinguda del Molí de Vent, 32  
Localitat: Puçol  
Província: València  
Codi: 26598844  
Ensenyaments que s'autoritzen provisionalment: primer cicle d'Educació Secundària Obligatòria amb 1 unitat de primer curs y com a màxim 30 llocs escolars.